বৈখানস
বৈখানস (সংস্কৃত: वैखानस) বা বৈখানসাগম (সংস্কৃত: वैखानसागम) হলো হিন্দুধর্মীয় একটি ঐতিহ্য যেখানে প্রাথমিকভাবে বিষ্ণু (ও তার সংশ্লিষ্ট অবতার কে) সর্বোচ্চ ঈশ্বর রূপে পূজা করা হয়। হিন্দুধর্মীয় বৈখানস ঐতিহ্যের প্রতিষ্ঠাতা ছিলেন ঋষি বিখানস। বৈখানসকে বৈষ্ণব আগম হিসাবে শ্রেণীবদ্ধ করা হয়, যা মন্দিরের আচার-অনুষ্ঠানের মতো অনুশীলনের সাথে সম্পর্কিত। এর অনুগামীরা মূলত ব্রাহ্মণ যারা কৃষ্ণ যজুর্বেদ তৈত্তিরীয় শাখা এবং বৈখানস কল্পসূত্রের ধারার অন্তর্গত। বৈখানস মূলত একেশ্বরবাদী দর্শন যেখানে সর্বেশ্বরবাদ-এর মতো উপাদানগুলিও অন্তর্ভুক্ত। পঞ্চরাত্র ও শৈব আগম ঐতিহ্যের মতোই, বৈখানস ঐতিহ্যের উৎপত্তি দক্ষিণ ভারতে।